Case ID: 1166236
Sentence 24: İşin hallarını nəzərə almış Rayon Məhkəməsi Azərbaycan Respublikası Mülki Məcəlləsinin 317.1, 319.1, 472, 739.1 və 741-ci maddələrini tətbiq etməklə borclu MMCdən və zaminlərdən müştərək qaydada mövcud borcun tutulması və tutmanın ipoteka predmetinə yönəldilməsi barədə iş üzrə düzgün nəticəyə gəlmişdir.İşin qeyd edilən halları apellyasiya icraatı zamanı da təsdiq edildiyindən Məhkəmə bildirir ki, Azərbaycan Respublikası Mülki Məcəlləsinin 739.1 maddələrinə görə, borc müqaviləsinə görə, iştirakçılardan biri (borc verən) pula və ya digər əvəz edilən əşyalara mülkiyyət hüququnu digər iştirakçıya (borc alana) keçirməyi öhdəsinə götürür, digər iştirakçı (borc alan) isə aldıqlarını müvafiq olaraq pul və ya eyni keyfiyyətdə və miqdarda olan eyni növlü əşyalar şəklində borc verənə qaytarmağı öhdəsinə götürür.